इब्राहीम

इब्राहीम (बाइबिली इब्रानी: אַבְרָהָם, प्राचीन यूनानी: Ἀβραάμ, अरबी: إِبْرَاهِيم), पूर्व नाम अब्राम, इब्राहीमी धर्मों का एक कुलपति है। यहूदी धर्म में, वह पहला इब्रानी कुलपति है, जिसने यहूदियों और परमेश्वर के बीच वाचा की स्थापनी की थी; ईसाई धर्म में वह यीशु का पूर्वज तथा सभी ईसाइयों का आध्यात्मिक पूर्वज है; और इस्लाम में वह एक नबी है। इब्राहीम का आदर बहाई धर्म और द्रूज़ में भी किया जाता है। उसे अपने पुत्र इश्माएल से अरबों तथा इसहाक़ से यहूदियों का पूर्वज माना जाता है। परमेश्वर के आदेश से मेसोपोटेमिया के ऊपर तथा हारान नामक शहरों को छोड़कर कनान और मिस्र चले गए। बाइबिल में इब्राहीम का जो वृत्तांत मिलता है (उत्पत्ति ग्रंथ, अध्याय 11-25), उसकी रचना लगभग 1000 ई.पू. में अनेक परंपराओं के आधार पर हुई थी। इसमें संस्कृति और रीति-रिवाजों का जो वर्णन है वह हम्मुराबी (लि. 1728-1686 ई.पू.) से बहुत कुछ मिलता-जुलता है। इब्रानो तथा हम्मुराबी के बहुत से कानून एक जैसे हैं। आधुनिक खुदाई द्वारा हम्मुराबी का अच्छा परिचय प्राप्त हुआ है। सारी बाइबिल में इब्राहीम का महत्त्व स्वीकृत है- ये एक ईश्वर के दिखाए गए मार्ग पर चलते थे। बाइबिल के अनुसार ईश्वर ने उनको कानान देश दिलाने की प्रतिज्ञा की थी। इनके साथ ईश्वर का जो व्याख्यान हुआ था, हजरत मूसा और ईसा इब्राहम के सबसे महान्‌ वंशजों में से हैं। ईश्वर के आदेश पर ये अपने एकमात्र पुत्र (जिनको हज़रत इब्राहीम ने इश्वर के आदेश पर अरब के मक्का में छोड़ा था हज़रत इस्माइल की कुर्बानी करने के लिए तैयार थे। वस्तुत: इब्राहीम उन समस्त लोगों के आध्यात्मिक पिता माने जाते हैं, जो एक ईश्वर पर आस्था रखते हैं। इस्लाम धर्म में इस्लाम धर्म के ग्रन्थ क़ुरआन के अनुसार, हज़रत इब्राहीम एक बहुत बड़े पैगम्बर हैं । कुरआन में इब्राहिम (सूरा) के नाम से एक अध्याय (सूरा) भी है। इन्हें भी देखें यीशु मुहम्मद इब्राहीमी धर्म मूसा यहोवा ईद अल-अज़हा इज़राइल का इतिहास सन्दर्भ संदर्भ ग्रंथ एच.एच. राउली : रीसेंट डिस्कवरी ऐंड दि पैट्रिआर्कल एज, बुलेटिन ऑव दि जान राइलेनोल्स लाइब्रेरी, सितंबर, 1949; ई. दोर्मे : इब्राहीम दा लि केदर दि ला हिस्तोएर